Selkäviikko 2026: Hyvinvoiva selkä läpi elämän 

Selkäviikkoa vietetään tuttuun tapaan lokakuussa viikolla, joka on maailman selkäpäivän (16.10.) yhteydessä eli tänä vuonna 12.–18. lokakuuta. Selkäviikon teemana on tällä kertaa ”Hyvinvoiva selkä läpi elämän”. Hyvinvoiva selkä on keskeinen edellytys liikkumiselle ja sujuvalle arjelle. 

Selkäviikolla nostetaan esiin selän hyvinvointiin vaikuttavia tekijöitä ja rohkaistaan ihmisiä pitämään huolta selän toimintakyvystä pysymällä aktiivisena ja huolehtimalla terveellisistä elintavoista. 

Kaikille avoimia ja maksuttomia tapahtumia 

Selkäviikolla Selkäliitto ja paikalliset selkäyhdistykset eri puolilla maata järjestävät maksuttomia ja kaikille avoimia tapahtumia. Tietoa selkäviikosta ja sen tapahtumista löydät Selkäliiton Selkäviikko-sivulta: selkakanava.fi/selkaliitto/selkaviikko. 

Osallistu somessa

Selkäviikkoon ja maailman selkäpäivään voi osallistua myös sosiaalisessa mediassa. Jaa kuva tai tarina ja kerro, miten sinä huolehdit selkäsi hyvinvoinnista. #selkäviikko #HyvinvoivaSelkä 

Maailman selkäpäivän aihetunnisteet ovat #WorldSpineDay ja #SpineHealthforLife.  

Materiaalia selkäviikon viestintään

Materiaalia, kuten kuvia ja selkätietoa, selkäviikon viestintään on saatavilla Selkäliiton materiaalipankissa: selkakanava.fi/selkaliitto/materiaalipankki#selkaviikon-kampanjamateriaalit. 


[image: Kuva, joka sisältää kohteen teksti, kuvakaappaus, Fontti, Sähkönsininen

Kuvaus luotu automaattisesti]

[image: ]
image1.png
WORLD
SPINE DAY

Spine Health for Life

Selkaviikko
12.-18.10.2026

"Hyvinvoiva selka
lapi elaman”




image2.jpg
() selkaliitto




